„Un om de 60 de ani ar doborî recordul lui Usain Bolt”. Ce sunt Jocurile Îmbunătățite, competiția unde toți sportivii se dopează
Este vara anului 2025: un stadion mare de atletism de undeva din Europa este plin de oameni. Jos, pe pistă, opt bărbați se aliniază la start pentru finala probei de 100 de metri. Toți au consumat substanțe pentru îmbunătățirea performanței. Unul dintre ei urmează să „distrugă” recordul mondial stabilit de Usain Bolt - s-ar putea ca toți competitorii să îl doboare. Acestea nu sunt Jocurile Olimpice obișnuite, ci Jocurile Îmbunătățite, o competiție alternativă unde toți sportivii sunt încurajați să se dopeze, scrie The Guardian.